CELEX: 52011PC0710
Language: ro
Date: 2011-11-11
Title: Propunere de DIRECTIVĂ A PARLAMENTULUI EUROPEAN ŞI A CONSILIULUI de modificare a Directivei 2006/126/CE a Parlamentului European și a Consiliului în ceea ce privește permisele de conducere care includ funcțiile unei cartele de conducător auto

|

52011PC0710

Propunere de DIRECTIVĂ A PARLAMENTULUI EUROPEAN ŞI A CONSILIULUI de modificare a Directivei 2006/126/CE a Parlamentului European și a Consiliului în ceea ce privește permisele de conducere care includ funcțiile unei cartele de conducător auto  /* COM/2011/0710 final - 2011/0327 (COD) */  

	EXPUNERE DE MOTIVE1. CONTEXTUL PROPUNERIIPrezenta propunere de modificare a Directivei 2006/126/CE a Parlamentului European și a Consiliului („directiva privind permisele de conducere”) urmează propunerii de Regulament al Parlamentului European și al Consiliului de modificare a Regulamentului (CEE) nr. 3821/85 privind aparatura de înregistrare în transportul rutier („regulamentul privind tahograful”) și de modificare a Regulamentului (CE) nr. 561/2006 al Parlamentului European și al Consiliului, adoptat de Comisie la 19 iulie 2011[1]. Cele două propuneri constituie un pachet legislativ care urmărește atât mai buna aplicare a normelor sociale în ceea ce privește transportul rutier, cât și reducerea fraudelor și a sarcinii administrative, prin dezvoltarea aspectelor tehnice și sporirea eficienței tahografelor.2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUIPe parcursul consultării părților interesate și al evaluării impactului desfășurate în vederea modificării regulamentului privind tahograful, fuzionarea cartelei de conducător auto cu permisul de conducere a fost identificată ca o soluție de reducere a potențialului de fraudă, cu limitarea, totodată, pe termen lung, a costurilor (emiterea și achiziționarea unui singur document, în loc de două). Rezultatele consultării părților interesate și evaluarea impactului au fost deja publicate[2].Permisele de conducere și cartelele de conducător auto sunt eliberate în format de card de credit și conțin informații foarte asemănătoare (detaliile și fotografia conducătorului auto etc.). Directiva privind permisele de conducere prevede deja posibilitatea introducerii unui microcip în formatul standardizat al permisului de conducere. Mai mult decât atât, permisul și cartela au o perioadă de valabilitate limitată, de cinci ani, având în vedere că directiva privind permisele de conducere prevede că, începând cu data de 19 ianuarie 2013, permisele de conducere ale conducătorilor de camioane și de autobuze vor fi valabile timp de cinci ani.Prin urmare, fuzionarea permisului cu cartela nu ar impune schimbarea perioadei de valabilitate a actualelor cartele de conducător auto și nici, prin urmare, a durabilității lor (deoarece sunt folosite zilnic, spre deosebire de permisele de conducere). Fuzionarea cartelelor de conducător auto cu permisele de conducere ar facilita, în timpul unui control în trafic, detectarea conducătorilor auto care utilizează o cartelă care nu le aparține sau care utilizează două cartele. Mai mult decât atât, conducătorii auto vor fi mai puțin tentați să îi lase pe alți conducători auto să le folosească permisul de conducere pentru a frauda sistemul de tahograf.Concluzia evaluării impactului este că fuzionarea cartelelor de conducător auto cu permisele de conducere ar permite reducerea sarcinii administrative cu aproximativ 100 milioane EUR pe an.3. ELEMENTELE JURIDICE ALE PROPUNERIIArticolul 27 din propunerea de modificare a Regulamentului (CEE) nr. 3821/85 al Consiliului prevede că, până la 18 ianuarie 2018, emiterea cartelelor de conducător auto se face în conformitate cu dispozițiile regulamentului privind tahograful. Conform aceluiași articol, cu începere de la 19 ianuarie 2018, cartelele de conducător auto se integrează în permisele de conducere și sunt eliberate, reînnoite, schimbate și înlocuite în conformitate cu dispozițiile Directivei 2006/126/CE.Acest proces de înlocuire treptată a cartelelor de conducător auto cu permisele de conducere impune o modificare a directivei privind permisele de conducere pentru a organiza din punct de vedere juridic coexistența celor două funcții fuzionate într-un singur document, permisul de conducere având funcțiile unei cartele de conducător auto.În prezent, cartelele de conducător auto sunt supuse unor norme de omologare suplimentare față de cele aplicabile permiselor de conducere. Începând de la 19 ianuarie 2018, normele de omologare în cazul permiselor de conducere eliberate conducătorilor auto profesioniști, permise care includ, așadar, funcțiile unei cartele de conducător auto, vor trebui să respecte cerințele aplicabile în legătură cu microcipul stabilite în conformitate cu prezenta directivă și toate cerințele suplimentare menționate în Regulamentul (CEE) nr 3821/85 al Consiliului, precum testul de interoperabilitate sau testul de funcționalitate logică. Totuși, la punerea în aplicare a măsurilor legate de omologare trebuie să se evite dublarea testelor.Propunerea nu va avea nicio consecință asupra permiselor de conducere pentru persoanele fizice și se referă doar la conducătorii auto profesioniști care trebuie să respecte normele privind timpul de conducere și perioadele de odihnă și să utilizeze tahograful. Începând de la 19 ianuarie 2018, orice nou permis de conducere sau orice cartelă de conducător auto nouă va fi emis(ă) ca document unic.4. IMPLICAȚII BUGETAREPropunerea nu generează costuri suplimentare pentru bugetul UE.2011/0327 (COD)Propunere deDIRECTIVĂ A PARLAMENTULUI EUROPEAN ŞI A CONSILIULUIde modificare a Directivei 2006/126/CE a Parlamentului European și a Consiliului în ceea ce privește permisele de conducere care includ funcțiile unei cartele de conducător auto(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 91,având în vedere propunerea Comisiei Europene,după transmiterea proiectului de act legislativ către parlamentele naționale,având în vedere avizul Comitetului Economic și Social European[3],având în vedere avizul Comitetului Regiunilor[4],hotărând în conformitate cu procedura legislativă ordinară,întrucât:1.  Experiența a arătat că există mai puține fraude și utilizări abuzive ale permiselor de conducere decât ale cartelelor de conducător auto utilizate în aparatura de înregistrare instalată în vehiculele utilizate la transportul rutier al pasagerilor sau al mărfurilor în conformitate cu Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier[5]. Prin urmare, această aparatură de înregistrare ar fi mai fiabilă dacă permisul de conducere și cartela de conducător auto ar fuziona. Mai mult, o astfel de fuziune ar reduce sarcina administrativă a conducătorilor auto, care nu ar mai fi nevoiți să solicite și să dețină două documente diferite.2.  Permisele de conducere și cartelele de conducător auto au un design și un set de câmpuri de date aproape identice. Singura diferență semnificativă este faptul că, în vreme ce în cazul permiselor de conducere includerea unui microcip este opțională, cartelele de conducător auto trebuie să conțină un microcip. Prin urmare, fuziunea celor două documente este ușor de realizat din punct de vedere tehnic.3.  Drepturile și obligațiile care derivă din autorizările administrative pentru deținerea unui permis de conducere și a unei cartele de conducător auto nu trebuie să fie afectate de fuzionarea celor două tipuri de documente.4.  În prezent, cartelele de conducător auto sunt supuse unor norme de omologare suplimentare față de cele aplicabile permiselor de conducere. Începând de la 19 ianuarie 2018, omologarea microcipului introdus în permisele de conducere eliberate conducătorilor auto profesioniști și care includ funcțiile unei cartele de conducător auto, trebuie să îndeplinească nu doar cerințele Regulamentului XXXX/XXXX al Comisiei de punere în aplicare a Directivei 2006/126/CE în ceea ce privește permisele de conducere care includ un mediu de stocare, ci și cerințele relevante prevăzute de Regulamentul (CEE) nr. 3821/85.5.  Prin urmare, Directiva 2006/126/CE a Parlamentului European și a Consiliului din 20 decembrie 2006 privind permisele de conducere[6] trebuie modificată în consecință,ADOPTĂ PREZENTA DIRECTIVĂ:Articolul 1Directiva 2006/126/CE se modifică după cum urmează:(1) La articolul 1 se adaugă următorul alineat (5):„(5) Începând de la 19 ianuarie 2018, se introduce un microcip în toate permisele de conducere emise în conformitate cu articolul 7a.Microcipul menționat trebuie să se conformeze tuturor cerințelor de la alineatele (2) și (3) ale prezentului articol, inclusiv, în special, măsurilor adoptate în temeiul alineatului (2). De asemenea, microcipul trebuie să conțină toate datele de identificare a cartelei menționate în secțiunea IV punctul 5.2 din anexa IB la Regulamentul (CEE) nr. 3821/85.În ceea ce privește omologarea, un permis de conducere emis în conformitate cu articolul 7a trebuie să îndeplinească cerințele [capitolului III] din anexa IB la Regulamentul (CEE) nr. 3821/85. Informațiile privind omologarea se stochează pe microcip în aplicația utilizată pentru cartela de conducător auto.”(2) Se inserează următoarele articole 7a, 7b și 7c:„Articolul 7aPermisul de conducere cu cartelă de conducător auto integrată1. Începând de la 19 ianuarie 2018, atunci când eliberează, înlocuiesc, reînnoiesc sau schimbă un permis de conducere pentru un conducător auto care desfășoară activități de transport rutier de mărfuri și pasageri în sensul Regulamentului (CE) nr. 561/2006 al Parlamentului European și al Consiliului[7], statele membre eliberează un permis de conducere care include funcțiile necesare pentru ca permisul de conducere să poată fi utilizat, de asemenea, drept cartelă de conducător auto în sensul Regulamentului (CEE) nr. 3821/85.2. Permisul de conducere care include funcțiile unei cartele de conducător auto se eliberează în termen de o lună de la primirea, de către autoritatea competentă, a unei cereri în acest sens.3. Când eliberează un permis de conducere care include funcțiile unei cartele de conducător auto, statul membru înscrie pe permisul de conducere codul UE armonizat indicat în anexa I.4. Conducătorul auto nu trebuie să dețină simultan o cartelă de conducător auto eliberată în conformitate cu Regulamentul (CEE) nr. 3821/85 și un permis de conducere care include funcțiile unei cartele de conducător auto. Când i se eliberează un permis de conducere care include funcțiile unei cartele de conducător auto, respectivul conducător auto restituie autorității emitente atât permisul de conducere vechi, cât și cartela de conducător auto veche.5. Dacă un stat membru diferit de statul membru emitent retrage sau suspendă un permis de conducere valabil care include funcțiile unei cartele de conducător auto, statul membru respectiv returnează permisul în cauză autorităților statului membru emitent, indicând motivele returnării.”„Articolul 7bReînnoirea permiselor de conducere care integrează cartele de conducător auto6.  Dacă dorește reînnoirea unui permis de conducere care include funcțiile unei cartele de conducător auto, conducătorul auto depune o cerere în acest sens la autoritățile competente ale statului membru unde își are reședința curentă, cu cel târziu 15 zile lucrătoare înainte de data expirării permisului.7.  În cazul unei cereri de reînnoire a unui permis de conducere care include funcțiile unei cartele de conducător auto a cărui dată de valabilitate este aproape de expirare, autoritatea competentă furnizează un nou permis de conducere înaintea datei de expirare, cu condiția ca respectiva cerere să fi fost transmisă în termenul prevăzut la alineatul (1).”„Articolul 7cPermisele de conducere furate, pierdute sau defecte care integrează cartele de conducător auto8.  Statele membre țin evidența permiselor de conducere eliberate, furate, pierdute sau defecte care includ funcțiile unei cartele de conducător auto, pentru o perioadă care echivalează cel puțin cu durata valabilității administrative a acestora.9.  Furtul unui permis de conducere care include funcțiile unei cartele de conducător auto trebuie declarat în mod oficial autorităților competente ale statului în care avut loc furtul.10.  Pierderea unui permis de conducere care include funcțiile unei cartele de conducător auto trebuie declarat în mod oficial autorităților competente ale statului membru emitent și autorităților competente ale statului membru de reședință curentă în cazul în care statele respective sunt diferite.11.  Dacă un permis de conducere care include funcțiile unei cartele de conducător auto este deteriorat, funcționează defectuos, este furat sau este pierdut, conducătorul auto trebuie să solicite autorităților competente ale statului membru de reședință curentă, în termen de șapte zile calendaristice, înlocuirea acestuia. Autoritățile respective furnizează un permis de înlocuire în termen de cinci zile lucrătoare de la data primirii unei cereri detaliate în acest sens.”(3) La punctul 3 din anexa I, după codul 96, se introduce următorul cod UE:„97. Permis de conducere care include funcțiile unei cartele de conducător auto până la … [de exemplu, 97(1.1.18)]”.Articolul 21. Statele membre adoptă și publică până la [2 ani de la data intrării în vigoare] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.Statele membre aplică aceste acte începând cu 19 ianuarie 2018.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.2. Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene .Articolul 4Prezenta directivă se adresează statelor membre.Adoptată la Bruxelles,Pentru Parlamentul European, Pentru Consiliu,Președintele Președintele [1] COM(2011) 451 final.[2] A se vedea Evaluarea impactului SEC(2011)948.[3] JO C , , p. .[4] JO C , , p. .[5] JO L 370, 31.12.1985, p. 8.[6] JO L 403, 30.12.2006, p. 18.[7] JO L 102, 11.4.2006, p. 1.